b'\n_START_ARTICLE_\nPuteri UMNO\n_START_PARAGRAPH_\nPuteri UMNO dilancarkan pada 3 Ogos 2001 oleh Presiden UMNO pada ketika itu, Tun Dr. Mahathir Mohamad. Ketua Puteri UMNO yang pertama ialah Azalina Othman , seorang peguam yang banyak terlibat dalam Biro Bantuan Guaman.\n_START_SECTION_\nPeranan Puteri UMNO\n_START_PARAGRAPH_\nPeranan Puteri UMNO sangat bermakna kerana dapat menarik ramai golongan remaja untuk menyertai UMNO . Mereka dengan mudah dapat memberi kerjasama dalam pelbagai aktiviti di peringkat cawangan dan bahagian. Kerja-kerja perkeranian , sukarela dan pengurusan balai raya serta aktiviti parti berjalan dengan lancar.  Kehadiran mereka menghidupkan suasana UMNO._NEWLINE_Sehingga kini kerajaan menerima baik kehadiran pimpinan Puteri UMNO. Azalina Othman telah dilantik sebagai Menteri Belia dan Sukan dan pada tahun 2008 beliau dilantik sebagai Menteri Pelancongan. Dua penggal berturut-turut beliau menang tanpa bertanding di parlimen _NEWLINE_Pengerang,Johor_NEWLINE_Pada Mac 2008 , Ketua Puteri UMNO, Noraini Ahmad telah dilantik sebagai Timbalan Menteri Sumber Manusia.\n_START_SECTION_\nBantahan Wanita UMNO\n_START_PARAGRAPH_\nPada peringkat awal, penubuhan Puteri UMNO mendapat bantahan daripada Wanita UMNO  kerana akan bertindan peranan. Sebenarnya Puteri UMNO setaraf dengan Pemuda UMNO . Sebagai langkah seimbang, Putera UMNO telah ditubuhkan bagi meremajakan UMNO._NEWLINE_Apabila Datuk Sri Rafidah Aziz dan ramai wanita UMNO tidak dilantik sebagai menteri pada Mac 2008 , keahlian Azalina menjadi tandatanya.\n_START_SECTION_\nHad umur\n_START_PARAGRAPH_\nSemua anggota Puteri UMNO secara automatik didaftar sebagai anggota Wanita UMNO sebaik sahaja umur mereka melepasi had yang ditetapkan.Ahli yang telah melepasi had umur sebagai ahli Puteri secara automatik menjadi ahli Wanita.'